stanford-oval/wikipedia huggingface dataset:
צוריף
אדמות

על פי סקר הכפרים של המנדט הבריטי שטח האדמה של העיירה היה 38,876 דונם.
ועד העיירה דיווח ל ARIJ ב-2009 ששטח הכפר הוא רק 31,600 דונם. שמתוכם: השטחים הבנויים – 8,000 דונם, חקלאות – 13,500 דונם, אדמות בור – 9,700 דונם ועל 400 דונם נטועים יערות.
ועד העיירה טוען שמאז פרוץ האינתיפאדה השנייה בספטמבר 2000 ישראל הפקיעה כ-1,213 דונם, מאדמות העיירה.
אדמות > נח"ל צורף

ב-1981 הופקעו אדמות של תושבי הכפר לצורך הקמת ההיאחזות נח"ל צורף בגבעה החולשת על העיירה ממזרח, בינה ובין בית אומר. עתירת התושבים לבג"ץ נדחתה.
למקום עלה הגרעין הראשון של היישוב בת עין וגרעיני הנח"ל עזבוהו ביולי 1985, עת הפך המקום לבסיס צבאי.
הבסיס הצבאי במקום ננטש בעקבות הסכמי אוסלו, כפי הנראה בשנת 1993.
לאחר הסכמי אוסלו, הכפר סווג כשטח B וחלקו האחר שטח C. הכניסה לכפר אסורה.
אתרים בכפר ובסביבתו

חורבת קלפה: כ-2 ק"מ דרומית מזרחית לכפר ובו שרידי ישוב יהודי שהתקיים בתקופת בית שני ועד מרד בר כוכבא.
ח'ירבת א-דיר: ממוקמת כ-3-ק"מ מערבית לצוריף, חורבה מיושבת המחוברת לעיירה בדרך סלולה. מוצאם של רוב התושבים הוא מצוריף. שוכנת כ-1 ק"מ מהקו הירוק. על פי שם המקום החורבה היא מתקופת הצלבנים.
ח'ירבת דיר מוסא: חורבה מאוכלסת השוכנת צפונית מערבית לכפר. בעבר הייתה נפרדת ובהמשך הפכה לחלק מהכפר. על פי שם המקום החורבה היא מתקופת הצלבנים.
ח'ירבת ג'מרין וח'ירבת שייח' ג'ראח: שתי חורבות צמודות כ-2 ק"מ מדרום מערב לכפר. שרידי מבנים עתיקים, גתות, וביניהם שני קברי שייח'ים. על פי מסורת התושבים, קבר השייח' שבתוך המערה הוא קברו של אבו עוביידה עאמר בן אל-ג'ראח שהיה אחד מבני הלוויה של הנביא מוחמד.
בניין משטרה ירדנית: בחלקו המערבי של הכפר. הבניין הוקם בשנת 1950. לאחר כניסת הרשות הפלסטינית ב-1994, הוסב המבנה לבית ספר יסודי שנקרא על שם "חללי צוריף" (شهداء صوريف).
מכתש צוריף (בערבית: جورة الساقعة – ג'וֹרָת א-סָאקעה). ממערב לכפר ליד בניין המשטרה. מכתש קרסטי גדול. על פי מסורת מקומית ("זקני הכפר") הבור נוצר כתוצא מנפילת מטאוריט.
דת

יש בכפר שבעה מסגדים וביניהם אחד מודרני, במרכז העיר העתיקה ששייך לזרם הסופי, מסדר הח'לוותיה ובראשו שייח' עפיף אל-קוואסמי.
הערות שוליים

↑  הלשכה הפלסטינית המרכזית לסטטיסטיקה, Population, Housing and Establishments; Census 2017: Census Final Results – Summary – Hebron Governorate (עמ' 44), ‏אפריל 2019
1 2 3 4  قرية صوريف | موسوعة القرى الفلسطينية, palqura.com (בערבית)
↑  יצוין ש 1) הפעל הערבי ص.ر.ف.(צ.ר.פ.) עוסק בין היתר בכספים.

2) הפעל צ.ר.פ. עוסק בהתכת מתכות בכבשן אש.
↑  Edward Robinson, Eli Smith, Biblical researches in Palestine, Mount Sinai and Arabia Petraea : a journal of travels in the year 1838, Boston : Crocker, 1841, עמ' 117
↑  ויקטור גרן, תיאור גיאוגרפי, היסטורי וארכיאולוגי של ארץ-ישראל - כרך ראשון : יהודה (ג), ירושלים: יד יצחק בן-צבי, 1983, עמ' 261
↑  איתמר רדאי, הכוחות הבלתי-סדירים וההתארגנות בקהילה הערבית באזור ירושלים מראשית דצמבר 1974 עד ה-19 במאי 1948, (עבודת מוסמך) האוניברסיטה העברית בירושלים, אוגוסט 2002, עמ' 12–14
↑  המסתערבים לכדו את אחרון חוליית צוריף, ערוץ 7, 12.10.2005
1 2 3 4 5 6 7  , صوريف - Surif (צוריף), palestine-remembered, 2007
1 2  זאב וילנאי, אריאל - אנציקלופדיה לידיעת א"י, 1976, עמ' 6245
↑  Government of Jordan, Department of Statistics, First Census of Population and Housing. Volume I: Final Tables; General Characteristics of the Population, 1964, עמ' 14
↑  Government of Palestine, Department of Statistics, Village Statistics, April, 1945., 1945, עמ' 23
1 2  The Applied Research Institute - Jerusalem, Surif Town Profile, 2009
↑  בג"ץ אסר על שר הבטחון לתפוס שטח להקמת התנחלות, דבר, 18 בנובמבר 1981
↑  ספי בן-יוסף, מדריך ישראל, כרך 9 בערך "בת עין".
↑  יאיר דואר, לנו המגל הוא החרב (ב), משרד הביטחון – ההוצאה לאור, 1997, עמ' 252-254
1 2  פירוש המלה דיר (בערבית: دير) הוא: מנזר
↑  , صوريف في سطور - צוריף בקצרה, palestineremembered, 24 מאי 2007
| דגל הרשות הפלסטיניתיישובי נפת חברון |
| --- | --- | --- |
| ערים | חברון • דורא • חלחול • יטא • דאהרייה |  |
| מועצות מקומיות | בני נעים • בית עווא • בית אולא • בית אומר • דיר סאמת • אידנא • ח'אראס • נובא • סעיר • א-סמוע • צוריף • תרקומיא • תפוח |  |
| כפרים | אום אל-ח'יר • אל-בקעה • בית עמרה • בית ענון • בית כאחיל • בית א-רוש אל-פוקא • אל-בורג' • דיר אל-עסל אל-פוקא • א-דווארה • חדב אל-פוואר • אל-חילה • חוריז • אמריש • ג'בעה • ח'ירבת כרמה • אל-כרמל • ח'אלת אל-מאיה • חֻ'רסא • אל-כום • ח'ירבת סאפא • ח'רבת זנוטה • ח'ירבת א-סימיא • מג'ד • קַלְקַס • קילה • רמאדין • א-ריחייא • א-שויוח' • שיוח' אל-ערוב • א-סורה • א-טבקה • אל-עודייסה • זיף • ראבוד • קורייסה |  |
| מחנות פליטים | אל-ערוב • אל-פוואר |  |
נפות הרשות הפלסטינית
| --- | --- |
בקרת זהויות :  NLI: 987012292465505171 
החלק העתיק בצוריף
מבט על המסגד החדש בצוריף
שירות המודיעין והביטחון של פורטוגל

| --- | --- |

 מידע כללי
 מדינה:  פורטוגל 
 תחום שיפוט:  פורטוגל פורטוגל
 תאריך הקמה:  1984
 מטה מרכזי:  ליסבון
 www.sis.pt
 
שירות הביון והביטחון (בפורטוגזית : Serviço de Informações de Segurança) הוא סוכנות ממשלתית פורטוגזית למודיעין וגוף שירות חשאי שאחראי למודיעין וביטחון פנים מאז הוקם ב-1984.
תפקידיו להבטיח את ביטחון הפנים (ביחד עם שירות המודיעין האסטרטגי של משרד ההגנה הפורטוגזי) ולמנוע התקפות סייבר, חבלה, טרור, ריגול ומעשים אשר, מטבעם, יכולים לשנות או להרוס את שלטון החוק במדינה.
הערות שוליים

↑  "História SIS". www.sis.pt (בפורטוגזית). אורכב מ-המקור ב-2012-04-02. נבדק ב-15 בינואר 2013. {{cite web}}:  (עזרה)
↑  "Missão SIS". www.sis.pt (בפורטוגזית). אורכב מ-המקור ב-2012-11-24. נבדק ב-15 בינואר 2013. {{cite web}}:  (עזרה)
ערך זה הוא קצרמרבנושא פורטוגל. אתם מוזמנים לתרום לוויקיפדיה ו.
שירות המודיעין האסטרטגי של משרד ההגנה הפורטוגזי

| --- | --- |

 מידע כללי
 מדינה:  פורטוגל 
 תחום שיפוט:  פורטוגל פורטוגל
 תאריך הקמה:  2004
 מטה מרכזי:  ליסבון
 www.sied.pt
 
שירות המודיעין האסטרטגי של משרד ההגנה הפורטוגזי או SIED (בפורטוגזית : Serviço de Informações Estratégicas de Defesa) הוא סוכנות המודיעין של פורטוגל. יחד עם שירות הביון והביטחון האחראי לביטחון הפנים, הוא מהווה חלק מקהילת המודיעין הפורטוגזית.
היסטוריה

SIED הוקמה במקור בהתאם לחוק מערך המודיעין של הרפובליקה הפורטוגזית משנת 1984.
בשנת 1997 אורגן מחדש בשמן והנוכחי.
בשנת 2004 הפך לגוף אזרחי במשרד ההגנה.
הערות שוליים

↑  "Missão, visão e valores". www.sied.pt (בפורטוגזית). אורכב מ-המקור ב-2015-04-24. נבדק ב-18 באוגוסט 2013. {{cite web}}:  (עזרה)
↑  "Resenha Histórica". www.sied.pt (בפורטוגזית). אורכב מ-המקור ב-2015-04-24. נבדק ב-18 באוגוסט 2013. {{cite web}}:  (עזרה)
אל-האול

| --- | --- |
 מדינה:  סוריה סוריה
 מחוז:  אל-חסכה
 נפה:  אל-חסכה
 גובה:  452 מטרים
 אוכלוסייה:  ‏
  ‑ בעיירה:  3,409 (2004)
 קואורדינטות:  36°23′29″N 41°49′05″E﻿ / ﻿36.39139°N 41.81806°E﻿ / 36.39139; 41.81806
 אזור זמן:  UTC +2
  מפת מיקום  מפה מפורטת   (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהאל-האול(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהאל-האול  he tabBackground:;tabBorder:#aaa;defaultTab:0;
 
אַלְ-הַוְל (בערבית: الهول – הבִּיצַה) היא עיירה במזרח מחוז אל-חסכה שבצפון-מזרח סוריה. העיירה ממוקמת כ-40 קילומטרים מזרחית לאל-חסכה, על גדות נחל האכזב עטאללה. מעיין אל-האול שבדרום העיירה המשיך לנבוע למרות ייבוש הנחל. במפקד שנערך בשנת 2004 נרשמו בעיירה 3,409 תושבים.
מחנה הפליטים אל-האול, אוקטובר 2019.
דרומית לאל-האול,
סמוך לגבול עיראק-סוריה, ממוקם מחנה פליטים ובו 50,000 פליטים, רובם עקורים מהמדינה האסלאמית. רשמית המחנה נשלט על ידי הכוחות הסוריים הדמוקרטיים בגיבוי אמריקני. ברם, בפועל אנשי דאעש מנהלים את החיים במחנה ומגייסים מתוכו פעילים למטרותיהם. תנאי התברואה והמחייה במקום הם מהקשים בעולם.
הערות שוליים

↑  תוצאות מפקד 2004 עבור גוש אל-האול, הלשכה הסורית המרכזית לסטטיסטיקה (בערבית). (הקישור אינו פעיל, 22 בספטמבר 2019)
ערך זה הוא קצרמרבנושא יישובים בסוריה. אתם מוזמנים לתרום לוויקיפדיה ו.
סוכנות הביון הכללית של מונגוליה

| --- | --- |


 מידע כללי
 מדינה:  מונגוליה 
 תחום שיפוט:  מונגוליה 
 תאריך הקמה:  1922 
 מטה מרכזי:  אולן בטור 
 אתר רשמי
 
מטה הסוכנות באולאן-באטור, בירת מונגוליה
סוכנות הביון הכללית של מונגוליה (במונגולית: Тагнуулын ерөнхий газар) היא שירות ביטחון הפנים וסוכנות המודיעין של מונגוליה. הוקמה לראשונה בשנת 1922.
המטה המרכזי ממוקם באולן בטור.
לסוכנות סמכויות ותפקידים רבים והיא אחראית בין השאר על איסוף מודיעין, ביטחון לאומי, מלחמה בטרור, מאבק בהלבנת הון ומימון טרור, אבטחת סודות מדינה, בקרה על סוכנויות ממשלתיות, פיקוח על חומרי נפץ ומטעני חבלה, רישוי כלי נשק, תפעול הרשות להגנה על עדים, סיוע למשטרה הלאומית במניעת פשע, מאבק בסמים וחומרים פסיכוטרופיים לא חוקיים, מאבק בשחיתות, סיוע למשמר הגבול המונגולי, בקרה על כימיקלים רעילים ומסוכנים, מניעת ניגודי אינטרסים וטיפול בעתירות ותלונות אזרחים נגד ארגונים ופקידים ממשלתיים.
שמות הארגון

המחלקה לביטחון פנים, 1922-1933
המחלקה הכללית לביטחון פנים, 1933-1936
משרד הפנים, 1936-1955
משרד הביטחון הצבאי והרווחה, 1955-1959
המשרד לביטחון הציבור, 1959-1990
המחלקה הכללית לביטחון המדינה 1990–1994
סוכנות הביון המרכזית, 1994-1996
המחלקה לביטחון המדינה, 1996-2000
סוכנות הביון הכללית, מאז שנת 2000
היסטוריה

הארגון נוסד בשנת 1922 בשם השירות לביטחון פנים (Дотоодыг хамгаалах газар) תחת הנהגתו של דשאיין בלדאנדורג', שהיה ראש הארגון הראשון.
ב-1936, הגוף הפך למינהל הראשי לביטחון הפנים (Дотоодыг хамгаалах ерөнхий газар), ב-1955 המשרד לביטחון הציבור והצבא. ב-1959 — המשרד לביטחון הציבור.
לא ניתן להכחיש כי בשנים 1960–1990 המשיך הארגון למלא תפקיד בהגנה על האידאולוגיה של מפלגה אחת ובהבטחת ביטחון המדינה, אף על פי שהמפלגה תפקדה כארגון פוליטי. בשנים אלה בגוף פעל לגילוי ומניעה של פעולות מודיעין זרות, ביטחון הכוחות המזוינים ואבטחת מתקני המדינה הקריטיים, הגנה על סודות המדינה והגנה על גבולות המדינה.
לאחר קריסת הגוש הקומוניסטי ובעקבות תהליך הרפורמה במונגוליה בשנת 1990 ועדכון המבנה והזכויות והאחריות של הממשלה, מועצת השרים של הרפובליקה העממית של מונגוליה החליטה ב-19 באפריל 1990 לארגן את הביטחון הלאומי ליצירת סוכנות הביון המרכזית.
אימוץ חוק הביטחון המונגולי בשנת 1992 סימן את הפעם הראשונה מאז 1922 שפעילות המודיעין הוסדרה בחוק, וזה היה צעד חשוב ברפורמה ושיפור הארגון בהתאם לתנאים החדשים.
בשנת 1993 משמר הגבול המונגולי הפך לארגון עצמי נפרד ובהחלטה חשאית של הממשלה מיום 19 בינואר 1994 שונה שם המחלקה הכללית לביטחון המדינה לסוכנות הביון המרכזית. ב-5 בדצמבר 1996, ממשלת מונגוליה פירקה את הסוכנות את הסוכנות לביטחון המדינה.
בשנת 2000 אורגנה סוכנות הביון הכללית כגוף ממשלתי שמרכז את פעילות הביון ומפתח ומיישם מדיניות בנושא ביטחון לאומי ואת פעילויות המודיעין.
משימות

המשימות העיקריות של הסוכנות הן הגנה על ביטחון המדינה, איסוף והערכת מידע מודיעיני במספר תחומים, כגון הטרור הבינלאומי, פשע מאורגן, הלבנת הון וכו'.
ב-2005 הוקמה בתוך הסוכנות מועצה מתאמת למאבק בטרור, אשר אחראית על ארגון התיאום בין גופי אכיפת החוק והשירותים המיוחדים של מונגוליה ושיתוף פעולה בינלאומי במאבק נגד הטרור.
הערות שוליים

↑  Зарубежные контртеррористические структуры // Сайт Национального антитеррористического комитета России
| --- | --- |
בקרת זהויות :  LCCN: no2010135862  VIAF: 6255165271653810690007   WorldCat (עם VIAF): 6255165271653810690007
סוכנות הביון (מקדוניה הצפונית)

| --- | --- |

 מידע כללי
 מדינה:  מקדוניה הצפונית 
 תאריך הקמה:  1 באפריל 1995
 סוכנות קודמת:  מינהל ביטחון המדינה
 מטה מרכזי:  סקופיה, מקדוניה הצפונית
 עובדים:  229
 תקציב:  $3,716,000
 http://ia.gov.mk
 קואורדינטות:  41°59′17″N 21°26′12″E﻿ / ﻿41.987958°N 21.436662°E﻿ / 41.987958; 21.436662
 he
 
סוכנות הביון של הרפובליקה של מקדוניה הצפונית הוא גוף ממשלתי לאיסוף מודיעין שהוקם על פי חוק על סוכנות הביון מאפריל 1995.
משימות

סוכנות הביון (AR), כגוף מיוחד של הממשל הוקם בהתאם לדרישות החוק והוא גוף ממשלתי שנועד לבצע איסוף, ניתוח ועיבוד של מידע מודיעיני רלוונטי לביטחון הלאומי ולאינטרסים הפוליטיים והכלכליים של הרפובליקה של מקדוניה הצפונית.
לכן, הסוכנות הקימה, והיא ללא הרף מפתחת אתמנגנוני מניעה, ציפייה והתראה מוקדמת של הערכת סיכונים. היא מיידעת את רשויות המדינה של הרפובליקה של מקדוניה הצפונית על תהליכים ואיומים על הביטחון הלאומי.
סוכנות המודיעין מייצגת את אחד העמודים הבסיסיים של המודיעין ומערכת הביטחון של הרפובליקה של מקדוניה הצפונית.
פיקוח אזרחי על הסוכנות

האספה של הרפובליקה של מקדוניה הצפונית, מפקחת על עבודת הסוכנות באמצעות ועדה. הוועדה מגישה דו"ח על הרכב הסוכנות ועל הפעילות הנערכת פעם בשנה לכל היותר. לפני הגשת הדו"ח הוועדה מחויבת לנהל דיון עם מנהל הסוכנות.
ראו גם

מקדוניה הצפונית
המינהל לביטחון וריגול נגדי (מקדוניה הצפונית)
הערות שוליים

↑
↑  http://ia.gov.mk/pdf/Agencija_za_razuznavanje.pdf
↑  "Archived copy". אורכב מ-המקור ב-2014-05-19. נבדק ב-2014-07-31. {{cite web}}:  (עזרה)
המרכז לניתוח דיווחים ועסקאות פיננסיות

| --- | --- |

 מידע כללי
 מדינה:  קנדה 
 סוכנות אם:  מחלקת האוצר
 תאריך הקמה:  אוקטובר 2000
 מטה מרכזי:  אוטווה, אונטריו, קנדה
 עובדים:  342
 תקציב:  $51.5 מיליון
 fintrac-canafe.gc.ca
 
המרכז לניתוח דיווחים ועסקאות פיננסיות (באנגלית: Financial Transactions and Reports Analysis Centre of Canada, בראשי תיבות: FINTRAC) הוא גוף ממשלתי לאיסוף, ניתוח, הערכה וחשיפת מודיעין פיננסי. נוצר במקור בשנת 2000 כגוף למאבק בהלבנת הון. סמכויותיה של FINTRAC הורחבו בחודש דצמבר 2001 על מנת לספק את המודיעין הנדרש עבור שירות הביון הביטחוני הקנדי (CSUS), במאבקו במימון טרור באופן המאיים על ביטחונה של קנדה.
מנהל FINTRAC מדווח לשר האוצר. מאז יוני 2002, FINTRAC היא חברה בקבוצת Egmont, הקבוצה ליחידות מודיעין פיננסי.
פעילויות

FINTRAC מקבלת מידע מישויות מוסדרות אודות:
עסקאות חשודות
רכוש טרור חשוד
עסקאות גדולות במזומן
פעולה של העברת כספים יוצאת או נכנסת בעלת אופי בינלאומי ושעולה על סכום של 10,000 דולר קנדי בתוך תקופה של 24 שעות
דיווח על הברחת מטבעות ושטרות כסף בגבול
בשנת 2009, FINTRAC העריכה כי כמות הכסף המולבן על בסיס שנתי היא איפשהו בין 5 ו-15 מיליארד דולר.
FINTRAC מפרסמת דו"ח שנתי, עדכונים רבעוניים, דוחות ביצועים, והודעות.
FINTRAC מנתחת כ-19 מיליון עסקאות בשנה. ב-2017, FINTRAC ביצעה 2000 גילויים של עסקאות מפוקפות עבור כוחות המשטרה.
ראשי FINTRAC

ראש FINTRAC הוא מנהל המתמנה על ידי המושל הכללי לתקופה של לא יותר מחמש שנים. שום אדם לא יכול לכהן כמנהל לתקופה של יותר מעשר שנים במצטבר.
נאדה סמאאן, 5 במרץ 2018
בארי מאק'קילופ, 18 באוקטובר 2017 - 4 במרץ 2018.
ג'רלד קוסט, אוקטובר 15, 2012 – 17 באוקטובר 2017
ז'אן פלמינג, 3 במרץ 2008 – 2012
קית' פרננדז, 2007 - 2008
הורסט אינץ'ר, 2000 - 2007
דו"חות

בהתאם לפעילויות הישירות שדווחו FINTRAC אחראית למילוי הדו"חות הבאים:
עסקאות חשודות
עסקאות גדולות במזומן
העברות כספים אלקטרוניות
תשלומי קזינו.
רכוש טרור.
חלופה לדיווחי עסקאות מזומן גדולות.
FINTRAC יכול גם לקבל מידע על:
הברחת מטבע באמצעות כלים מוניטריים.
מידע וולונטרי שמגיע ממתנדבים ומודיעים.
ביקורת

בשנת 2009, נציב הפרטיות של קנדה דיווח כי FINTRAC מקבלת ושומרת על מידע אישי מעבר למותר, תוך הפרה של חוק הפרטיות וכי זה "מראה על סיכון מוטל בספק לפרטיות תוך הנגשת מיגע לשימוש או גילוי מידע אישי אשר מעולם לא הושג."
ראו גם

הלבנת הון
השתמטות ממס
Tracfin
Egmont Group
הערות שוליים

↑  "FINTRAC - Who We Are". נבדק ב-2006-06-28.
↑  "FINTRAC is a member of the Egmont Group". FINTRAC. 2012-06-04. אורכב מ-המקור ב-2016-03-05. נבדק ב-2018-12-30.
↑  A large cash transaction is considered to be CA$10,000 or more.
↑  Canada, Financial Transactions and Reports Analysis Centre of. "Electronic funds transfers". www.fintrac-canafe.gc.ca (באנגלית). נבדק ב-2018-04-25.
↑  "Money laundering in Canada, 2009". www.statcan.gc.ca (באנגלית). נבדק ב-2018-04-25.
↑  Canada, Financial Transactions and Reports Analysis Centre of. "Corporate reports". www.fintrac-canafe.gc.ca (באנגלית). נבדק ב-2018-04-26.
↑  Leblanc, Daniel; Hannay, Chris (28 בנובמבר 2018). "Raj Grewal queried federal agencies on ability to probe money laundering". The Globe and Mail. אורכב מ-המקור ב-2 בדצמבר 2018. {{cite news}}:  (עזרה)
↑  "Proceeds of Crime (Money Laundering) and Terrorist Financing Act". Laws-lois.justice.gc.ca. נבדק ב-2013-09-07.
↑  Canada, Financial Transactions and Reports Analysis Centre of. "Director and Chief Executive Officer". www.fintrac-canafe.gc.ca (באנגלית). נבדק ב-2018-04-26.
↑  The Prime Minister announces changes in the senior ranks of the Public Service
↑  "Financial Transactions and Reports Analysis Centre of Canada - Director". אורכב מ-המקור ב-2016-03-04. נבדק ב-2018-12-30.
↑  "Prime Minister announces changes in the senior ranks of the Public Service - Prime Minister of Canada". Pm.gc.ca. אורכב מ-המקור ב-2010-03-02. נבדק ב-2013-09-07.
↑  "Travel and Hospitality Expense Reports - Search by Senior Level FINTRAC Employees - FINTRAC - Financial Transactions and Reports Analysis Centre of Canada". Fintrac-canafe.gc.ca. 2012-06-27. אורכב מ-המקור ב-2014-02-27. נבדק ב-2013-09-07.
↑  Canada, Financial Transactions and Reports Analysis Centre of. "Financial transactions that must be reported". www.fintrac-canafe.gc.ca (באנגלית). נבדק ב-2018-04-26.
↑  Canada, Financial Transactions and Reports Analysis Centre of. "Suspicious transactions". www.fintrac-canafe.gc.ca (באנגלית). נבדק ב-2018-04-26.
↑  Canada, Financial Transactions and Reports Analysis Centre of. "Casino Disbursements". www.fintrac-canafe.gc.ca (באנגלית). נבדק ב-2018-04-26.
↑  Canada, Financial Transactions and Reports Analysis Centre of. "Terrorist Property". www.fintrac-canafe.gc.ca (באנגלית). נבדק ב-2018-04-26.
↑  Canada, Financial Transactions and Reports Analysis Centre of. "Alternative to large cash transactions". www.fintrac-canafe.gc.ca (באנגלית). נבדק ב-2018-04-26.
↑  Agency, Government of Canada, Canada Border Services. "Travellers - Travelling with CAN$ 10,000 or more". www.cbsa-asfc.gc.ca (באנגלית). נבדק ב-2018-04-26.
↑  "Audit of the Financial Transactions and Reports Analysis Centre of Canada". נבדק ב-2010-07-21.
| --- | --- |
בקרת זהויות :  ISNI: 0000 0001 2222 1312  LCCN: n2002152581  VIAF: 139508180   WorldCat (עם VIAF): 139508180
שירות הביון הלאומי (קניה)

| --- | --- |

סמל הארגון
 NSIS Flag.png
 דגל הארגון
 Apti Parati Fideles.
 מידע כללי
 תחום שיפוט:  קניה קניה
 תאריך הקמה:  31 בדצמבר 1998
 מטה מרכזי:  מרורואיס, ניירובי
 
שירות הביון הלאומי של קניה (בסוואהילי: Huduma ya Ujasusi ya Kitaifa) שבעבר נודע בשם השירות הלאומי לביון וביטחון (NSIS) הוא סוכנות ריגול ושירות הביטחון של קניה, הפועל כשירות חשאי ומשטרה חשאית.
מקורו ב"אגף המיוחד", מחלקת משטרה ארצית אשר נוצרה ב-1952 תחת ממשל האימפריה הבריטית. בין היתר הוא סיפק את המודיעין הנדרש לדיכוי ההתקוממויות במאו מאו.
בשנת 1998 קיבל הארגון את שמו הנוכחי.
משימה

גילוי וזיהוי כל איום פוטנציאלי לקניה
מייעץ לנשיא ולממשלה על כל איום ביטחוני על קניה
נקיטת צעדים כדי להגן על האינטרסים הביטחוניים של קניה, בין אם פוליטי, צבאי או כלכלי.
בדיקת רקע של אנשים העשויים להחזיק בעמדות הדורשות סיווג ביטחוני.
מבנה

שירות הביון מחולק לשבע חטיבות:
מינהלה
טכנולוגיית המידע
מודיעין פנים
ביון חיצוני
ניתוח
מבצעים
יחידת הטכנולוגיה ליירוט דיגיטלי
הערות שוליים

↑  Act of Parliament
↑  http://www.standardmedia.co.ke/?articleID=2000059031&pageNo=3
↑  "NSIS Historical Background". National Security Intelligence Service. 2006. אורכב מ-המקור ב-22 בדצמבר 2007. {{cite web}}:  (עזרה)
| --- | --- |
בקרת זהויות :  LCCN: nr00009027  VIAF: 134627955   WorldCat (עם VIAF): 134627955
נר

ערך זה עוסק בנר כמקור אור. אם התכוונתם למשמעויות אחרות, ראו .

קריאה לאור הנר
נרון מחמם קומקום תה
נֵר הוא אמצעי תאורה המורכב מפתילה בתוך חומר דלק מוצק או נוזלי, בדרך כלל שעווה, פרפין או שמן.
לפני המצאת הנורה החשמלית היה הנר מקור האור העיקרי. כיום עדיין משתמשים באור הנר לשם יצירת אווירה חמה, רגועה או רומנטית. לעיתים משתמשים בנרות גם בעת הפסקת חשמל. כמו כן, בדתות מסוימות הדלקת נרות היא חלק מטקס פולחני או מסורת דתית.
בעירת הנר

נרות מיוצרים מפרפין (תוצר לוואי של זיקוק שמן), סטארין, דונג דבורים, עצי דונג (דקל, סויה ועוד) או חלב נרות. חום הגפרור המשמש להדלקת הנר מתיך ומאדה כמות קטנה של חומר דלק. לאחר ההתאדות, הדלק מגיב עם חמצן באטמוספירה ויוצר להבה. הלהבה מספקת חום אשר דואג לכך שהנר ימשיך לבעור, באמצעות תגובת שרשרת המקיימת את עצמה: חום הלהבה מתיך את הדלק שנמצא בראש הנר, הדלק הנוזלי זורם מעלה באמצעות כוח הנימיות ושם מתאדה ומשמר את להבת הנר.
בעירת הדלק מתרחשת במספר אזורים נפרדים (כפי שמעידים הצבעים השונים הנראים בלהבת הנר). באזורים שצבעם כחול, מימן מופרד מהדלק ונשרף תוך יצירת אדי מים. באזורים הבהירים שצבעם נוטה יותר לצהוב מתרחש חימצון של פחמן אשר יוצר פחמן דו-חמצני.
נוסחה כימית אפשרית עבור בעירת הנר, כאשר מדובר בנר שעווה, היא  C_{25}H_{52}+O_{2}\rightarrow CO_{2}+H_{2}O כאשר  C_{25}H_{52} היא הנוסחה הכימית למולקולה נפוצה שנמצאת בנרות עשויים פרפין,  \ O_{2} הוא חמצן מהאוויר,  \ CO_{2} הוא פחמן דו-חמצני ו- \ H_{2}O היא הנוסחה למים. הנוסחה המאוזנת היא  C_{25}H_{52}+38O_{2}\rightarrow 25CO_{2}+26H_{2}O.
כאשר מסת הדלק המוצק מומסת, הנר מתקצר באורכו. חלקי הפתיל אשר כבר אינם משחררים את הדלק הנוזלי נאכלים על ידי הלהבה. בעירת הפתיל מגבילה את אורכו החשוף של הפתיל, וכך שומרת על טמפרטורת הבעירה וקצב צריכת הדלק קבועים. פתילים מסוימים דורשים קיצוץ ידני באמצעות מספריים או מכשירים ייעודיים, בדרך כלל לאורך של כ-0.7 ס"מ, על מנת לשמור על בעירה איטית ויציבה ולמניעת פליטת עשן.
הנר ביהדות

בשפת התנ"ך והמשנה 'נר' נקרא הכלי שמחזיק בתוכו את חומר הבעירה של האש. ואילו הכלי מרובה הקנים שבקצוותם נרות נקרא 'מנורה'.
הנר ביהדות > בהלכה > נרות שבת ויום טוב

במשנה מסכת שבת פרק במה מדליקין מופיעה בהתייחסות למצוות הדלקת נר שבת, רשימה של חומרי בעירה שונים ומספר סוגי פתילות שמקורן במיני צמחים שונים, כאשר הדלקת נר השבת צריכה להיות בשמן ופתילה באיכות ראויה, כנפסק בשולחן ערוך: "אין עושין פתילה לנר של שבת, בין נר שעל השלחן בין כל נר שמדליק בבית, מדבר שהאור אינו נאחז בו אלא נסרך סביביו והשלהבת קופצת כגון: צמר ושער וכיוצא בהם, אלא מדבר שהאור נתלה בו, כגון: פשתה נפוצה ובגד שש וצמר גפן וקנבוס וכיוצא בהן... אין מדליקין נר לשבת אלא משמן הנמשך אחר הפתילה, ולפיכך אין מדליקין בזפת ולא בשעוה, ולא בשמן העשוי מצמר גפן, ולא באליה ולא בחלב..." נר השעווה המוצק מופיע בספרות הגאונים, בתשובת רב שרירא גאון שפסל אותו לנר שבת, וכן נזכר ברש"י שהתיר אותו להדלקה. ובפסקי הרא"ש מצוין, שבתקופתו, ימי הביניים, נהוג היה באשכנז וצרפת להדליק נרות שבת בנרות שעווה.
על פי ההלכה היהודית, יש להדליק נר בערבי שבת ויום טוב. נוהגים להדליק בערב שבת שני נרות, לסמל את שני לשונות הציווי שנאמרו בהקשר לשבת: "זכור" ו"שמור". יש שנהגו להדליק שבעה נרות כמספר ימות השבוע, יש שנהגו להדליק עשרה נרות כמספר עשרת הדיברות שבלוחות הברית. כיום נפוץ המנהג, להוסיף נר עבור כל ילד המצטרף למשפחה.
הנר ביהדות > בהלכה > נר הבדלה

במוצאי שבת מברכים על ראיית נר הבדלה, ובמוצאי יום הכיפורים מברכים על ראיית "נר ששבת" כלומר נר שנשאר דולק מערב יום הכיפורים.
לגבי נר הבדלה נאמר בהלכה: "מצווה מן המובחר לברך על אבוקה", כלומר שלכתחילה רצוי שיהיה זה נר בעל שתי פתילות ויותר. בימינו נמכרים בחנויות נרות ייעודיים הנקראים 'נרות הבדלה'.
הנר ביהדות > בהלכה > נרות מנורת המקדש

מצווה מן התורה להדליק בבית המקדש (וקודם לכן, באוהל מועד) את שבעת נרות המנורה מדי ערב, ולהטיב אותם מדי בוקר, כפי שמתואר בפסוקים: "צַו אֶת בְּנֵי יִשְׂרָאֵל וְיִקְחוּ אֵלֶיךָ שֶׁמֶן זַיִת זָךְ כָּתִית לַמָּאוֹר לְהַעֲלֹת נֵר תָּמִיד. מִחוּץ לְפָרֹכֶת הָעֵדֻת בְּאֹהֶל מוֹעֵד יַעֲרֹךְ אֹתוֹ אַהֲרֹן מֵעֶרֶב עַד בֹּקֶר לִפְנֵי אדני תָּמִיד חֻקַּת עוֹלָם לְדֹרֹתֵיכֶם. עַל הַמְּנֹרָה הַטְּהֹרָה יַעֲרֹךְ אֶת הַנֵּרוֹת לִפְנֵי אדני תָּמִיד." (ויקרא, כ"ד, ב'–ד').
על פי המדרש, מטרת הדלקת הנרות לא הייתה תאורת המקום, אלא עדות לכך שהשכינה שורה בישראל. טעם נוסף המוזכר בספר החינוך הוא לפאר ולכבד את בית המקדש.
הנר ביהדות > בהלכה > נרות חנוכה

בחג החנוכה ישנה מצווה מדרבנן להדליק נר בכל לילה משמונת ימי החנוכה כדי לפרסם את ניצחון המכבים ונס פך השמן.
מעיקר הדין מוטלת על כל בית בישראל החובה להדליק נר אחד בכל יום מימי חנוכה, אך נהגו להדר במצווה, ולהדליק נרות בסדר עולה כפי מספר ימי החג. את הנרות מדליקים בבית במקום הנראה כלפי חוץ (כמו פתח הבית או חלון הפונה אל הרחוב) או לפחות הנראה לבני הבית בשביל לפרסם את הנס. מקובל להדליק את הנרות בחנוכייה.
הנר ביהדות > בהלכה > נרות ביום כיפורים

בחלק מהעדות נוהגים להדליק לפני כניסת יום כיפור בנוסף לנר יום טוב (המוזכר למעלה), גם נר לכל אחד מבני הבית, סגולה לשמירה. מנגד מנהג זה נפוץ בימים נוספים בשנה בעיתות צרה.
הנר ביהדות > בהלכה > נר נשמה

נוהגים להדליק נר נשמה לציון זכרו של אדם שנפטר כסגולה לעילוי נשמתו ביום השנה ("יארצייט") לפטירתו בבית וליד הקבר, נהוג גם להדליק נר נשמה בבית האבל במהלך שבעת ימי האבלות, ויש שנוהגים להדליק בכל השנה הראשונה לפטירת הקרוב.
מועד נוסף בו מדליקים את נר הנשמה הוא יום כיפור. יש הנוהגים להדליק נר נשמה בכל תאריך בו נאמרת תפילת יזכור בבתי הכנסת (יום כיפור, שמיני עצרת, שביעי של פסח, שבועות).
הנר ביהדות > בהלכה > שימושים נוספים בנרות

בלילה שלפני חג הפסח משתמשים בנר לצורך בדיקת חמץ, מפני שבאמצעותו ניתן לראות היטב 'בחורים ובסדקים'. בנוסף דרשו חכמים מן הפסוקים שחיפוש טוב נעשה באמצעות נר, ככתוב: ”אחפש את ירושלים בנרות.” (ספר צפניה, פרק א', י"ב).